ai4bharat/Pralekha huggingface dataset:
रस्ते वाहतूक आणि महामार्ग मंत्रालय
वाहनांच्या सुगम स्थलांतरणाकरिता केंद्र सरकारने सुरु केली भारत मालिका  ही नवी वाहन नोंदणी मालिका
नवी दिल्ली 28 ऑगस्ट 2021
वाहनांचे राज्यांदरम्यान स्थलांतरण सुलभतेने व्हावे यासाठी, केंद्रीय रस्ते वाहतूक आणि महामार्ग मंत्रालयाने 26 ऑगस्ट 2021 रोजी जारी केलेल्या सूचनेनुसार, वाहनांच्या नोंदणीकरिता भारत मालिका  ही नवी नोंदणी मालिका सुरु केली आहे. या नव्या मालिकेची सुरुवात केल्यामुळे, वाहनाचा मालक एका राज्यातून दुसऱ्या राज्यात स्थलांतरित झाल्यानंतर, त्याच्या वाहनाचा आधीचा नोंदणी क्रमांक बदलून नव्या नोंदणी क्रमांकाच्या नेमणुकीची आवश्यकता उरणार नाही.
भारत मालिकेचा  नोंदणी क्रमांक नमुना पुढीलप्रमाणे असेल -
नोंदणी क्रमांक नमुना:-
YY BH #### XX
YY – पहिल्या नोंदणीचे वर्ष
BH- भारत सिरीजचा सांकेतांक
####- 0000 to 9999 
XX- अक्षरे 
संरक्षण विभागात कार्यरत व्यक्ती, केंद्र सरकार/राज्य सरकार/केंद्र तसेच राज्य सरकारचे सार्वजनिक उपक्रम आणि खासगी क्षेत्रातील कंपन्या/ संस्था यांच्या कर्मचाऱ्यांना ऐच्छिक तत्वावर “भारत मालिके” अंतर्गत वाहन नोंदणी सुविधा उपलब्ध करून देण्यात येईल.
या सुविधेअंतर्गत नोंदणी झालेल्या वाहनांचे मोटार वाहन शुल्क दोन वर्षे किंवा त्याच्या पटीतील वर्षांकरिता आकारले जाईल. या नव्या सुविधेमुळे व्यक्तिगत मालकीच्या वाहनांना नव्या जागी कार्यान्वित व्हावयाची गरज भासल्यास, भारतातील कोणत्याही राज्यात आणि केंद्रशासित प्रदेशात मुक्तपणे स्थलांतरित होण्याची सोय झाली आहे. नव्या नोंदणीला चौदा वर्षे पूर्ण झाल्यावर, वार्षिक तत्वावर मोटार वाहन शुल्क आकारण्यात येईल आणि ती रक्कम आधीच्या शुल्काच्या निम्मी असेल.
भारत मालिका नोंदणीविषयीचे तपशीलवार नियम :
GSR 594 26 .08.2021 BH series registration mark Rules
पंतप्रधान कार्यालय
विश्वकर्मा जयंतीनिमित्त पंतप्रधानांनी जनतेला दिल्या शुभेच्छा
पंतप्रधान नरेंद्र मोदी यांनी जनतेला विश्वकर्मा जयंती निमित्त शुभेच्छा दिल्या आहेत. कौशल्य आणि कर्तव्याचं भान राष्ट्राला या अमृत काळात नवीन उंची गाठून देईल असं ते म्हणाले.
आपल्या ट्विटर संदेशात पंतप्रधानांनी सांगितलं , "देशवासीयांना भगवान विश्वकर्मा जयंती निमित्त अनेक शुभेच्छा. याप्रसंगी नवनिर्मिती आणि सृजनशीलतेसह सर्व प्रकारच्या रचनात्मक कार्यात सहभागी कर्मचाऱ्यांचे मी हार्दिक अभिनंदन करतो. तुमचे कौशल्य आणि कर्तव्यबुद्धी या अमृत काळात देशाला नवीन उंचीवर घेऊन जाणार आहे . "
अर्थ मंत्रालय
व्यवसाय सुलभतेसाठी वस्तू आणि सेवा कर प्रशासन अधिक सुलभ करण्याच्या दृष्टीने प्रयत्न करा- अर्थमंत्री
नवी दिल्ली, 1 जुलै 2020
1 जुलै 2020 रोजी केंद्रीय अप्रत्यक्ष कर आणि सीमाशुल्क मंडळाच्या देशभरातील सर्व कार्यालयांमध्ये तिसरा जीएसटी दिन साजरा करण्यात आला. आत्मनिर्भर भारताच्या उभारणीत येणारे अडथळे दूर करण्यासाठी जीएसटी अत्यंत उपयुक्त ठरले असून, ‘एक देश एक कर’ ही बाजारपेठ निर्माण करण्याचे उद्दिष्ट यातून साध्य होत आहे. सध्या कोविड-19 मुळे निर्माण झालेल्या परिस्थितीच्या पार्श्वभूमीवर, या दिवसानिमित्त, बहुतांश भागधारकांशी चर्चा आणि कार्यक्रम डिजिटल प्लॅटफॉर्मवरुन आभासी स्वरूपात घेण्यात आले.
केंद्रीय अर्थ आणि कंपनी व्यवहार मंत्री, निर्मला सीतारामन, जीएसटी दिनानिमित्तच्या संदेशात म्हणाल्या की, जीएसटी कर प्रशासन व्यवस्था अधिक सुलभ करण्याच्या बाबतीत आतापर्यंत बरेच मोठे काम करण्यात आले असून, हितसंबंधी गट आणि व्यक्तींच्या सूचना समजून घेत, त्यानुसार, अनेक सुधारणा करण्यात आल्या आहेत, मात्र, देशात व्यवसायसुलभता निर्माण करण्यासठी कर रचना आणखी सोपी करण्याची गरजही त्यांनी यावेळी अधोरेखित केली.अर्थमंत्र्यांच्या भाषणातील ठळक मुद्दे:-
- आत्मनिर्भर भारताच्या उभारणीसाठी पंतप्रधानांनी केलेल्या घोषणेवर भर देणे.
- जीएसटी करदात्यांसाठी, करप्रशासन व्यवस्था अधिक सुलभ करत देशात उद्योगसुलभ वातावरण निर्माण करण्यावर भर देणे.
- व्यापारी-उद्योजकांना भविष्यात येऊ शकणाऱ्या अडचणींचा अंदाज बांधत, त्या सोडवण्यासाठी आधीच पावले उचलणे.
कोविड-19 च्या संकटकाळात सीबीआयसीच्या अधिकाऱ्यांनी कार्यक्षमतेने पार पाडलेल्या जबाबदाऱ्यांबाबत, अर्थमंत्र्यांनी सर्वांचे अभिनंदन केले. करदात्यांना मदत करण्यासाठी या काळात अधिकाऱ्यांनी अनेकदा चाकोरीबाहेर जाऊन पावले उचलली, असे त्या म्हणाल्या. तसेच, करदात्यांना रोखीची उपलब्धता व्हावी, यासाठी विक्रमी संख्येने करपरतावे दिल्याबद्दलही त्यांनी सर्व कर्मचाऱ्यांचे कौतुक केले.
केंद्रीय अर्थ आणि कंपनी व्यवहार राज्यमंत्री अनुराग ठाकूर यांनी आपल्या संदेशात म्हटले की, जीएसटी करविवरणपत्र भरण्याची प्रक्रिया अधिक सुलभ केली जावी, तसेच इनपुट टॅक्स क्रेडीटला परवानगी देण्याची प्रक्रियाही जलद गतीने राबवायला हवी. टाळेबंदीदरम्यान, सीबीआयसी अधिकाऱ्यांनी घेतलेल्या कठोर परिश्रमांचे तसेच, माहिती तंत्रज्ञान प्लॅटफॉर्मचा वापर करत, जीएसटी परताव्याची प्रक्रिया जलदगतीने राबवल्याचे ठाकूर यांनी कौतुक केले. त्याशिवाय, या काळात अडचणीत असलेल्या लोकांना मदत करत सामाजिक जबाबदारीने काम केल्याबद्दल देखील त्यांचे कौतुक करण्यात आले.
सीबीआयसीचे अध्यक्ष एम अजित कुमार, यांनी जीएसटी दिवसानिमित्त आयोजित कार्यक्रमात बोलतांना, करदात्यांना मदत करणे आणि त्यांच्या समस्या सोडवण्यासाठी त्यांच्यापर्यंत पोहोचावे, अशी सूचना अधिकाऱ्यांना दिली. अर्थमंत्र्यांच्या उद्योगपूरक वातावरणनिर्मितीच्या संदेशाच्या दिशेने काम केले जावे, अशी अपेक्षा त्यांनी व्यक्त केली.
S.Thakur/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
संरक्षण मंत्रालय
मिशन सागर
नवी दिल्ली - दि. 07 फेब्रुवारी, 2022
कोविड-19 महामारीच्या काळामध्ये हिंद महासागराच्या किनारपट्टीवरील देशांना मदत करण्यासाठी भारत सरकारने पुढाकार घेऊन ‘मिशन सागर’ उपक्रम सुरू केला. या मिशनमध्ये भारतीय नौदलाने मैत्रीपूर्ण संबंध असलेल्या 15 देशांमध्ये जहाजे तैनात केली. 215 पेक्षाही जास्त दिवस मिशन सागर उपक्रम चालवून यामध्ये मित्र देशांना 3000 मेट्रिक टन अन्नधान्याची मदत पुरविण्यात आली. तसेच 300 मेट्रिक टनांपेक्षाही जास्त द्रवरूप वैद्यकीय ऑक्सिजन, 900 ऑक्सिजन काँन्सट्रेटर्स, आणि 20 आयएसओ कंटेनर्स यांची मदत पुरविण्यात आली. या मिशनमध्ये भारतीय नौदलाच्या जहाजांनी जवळपास 40,000 सागरी मैल  एकत्रित अंतर पार केले.
भारतीय नौदलाच्या जहाजांनी इडाई  चक्रीवादळानंतर मोझांबिकमधील बैरा शहरात अडकून पडलेल्या जवळपास 3,500 लोकांची सुटका केली. तसेच मोझांबिकमध्ये संकटात सापडलेल्या लोकांचा बचाव करून त्यांना वैद्यकीय सेवा आणि मदत पुरविली. आयएनएस मगर या नौदलाच्या जहाजाने एप्रिल, 2019 मध्ये बैरा आणि मोझांबिकमधील आपद्ग्रस्तांसाठी 250 टन तांदूळ आणि महामारीतून बचाव करण्यासाठी आवश्यक असणा-या सुमारे 500 टन औषधांचा पुरवठा केला. आयएनएस केसरीने डिसेंबर, 2021 मध्ये मोझांबिकला 500 टन अन्नधान्याची मदतही केली आहे. यासंबंधीचा तपशील खालील चौकटीमध्ये देण्यात आला आहे.
|
|
Sl No
|
|
Date
|
|
Countries
|
|
Remarks
|
|

|
|
May 2020
|
|
Maldives,
Mauritius,
Madagascar,
Comoros and
Seychelles
|
|
Medical teams, medicines and 580 tons of food aid
|
|

|
|
October 2020
|
|
Djibouti,
Eritrea,
Sudan and
South Sudan
|
|
270 tons of food aid
|
|

|
|
December 2020
|
|
Vietnam and
Cambodia
|
|
HADR aid, amounting to 15 tons each
|
|

|
|
March 2021
|
|
Comoros and
Madagascar
|
|
1000 Tons of rice each
|
|

|
|
August 2021
|
|
Indonesia,
Thailand and
Vietnam
|
|
Indonesia – 100 MT Liquid Medical Oxygen , 300 Oxygen concentrator
Thailand – 300 Oxygen Cylinders
Vietnam – 100 MT LMO, 05 ISO containers & 300 Oxygen concentrators.
|
|

|
|
August 2021
|
|
Sri Lanka
|
|
100 MT LMO & 05 ISO containers
|
|

|
|
September 2021
|
|
Bangladesh
|
|
02 Mobile Oxygen Plants
|
|

|
|
December 2021
|
|
Mozambique
|
|
500 tons of Food Aid
अशी माहिती संरक्षण राज्यमंत्री अजय भट्ट यांनी आज- 7 फेब्रुवारी, 2022 रोजी राज्यसभेमध्ये संजय सेठ यांना लेखी उत्तरामध्ये दिली.
S.Tupe/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
रस्ते वाहतूक आणि महामार्ग मंत्रालय
सीएमव्हीआर, 1989 च्या नियम 50 मध्ये दुरुस्तीबाबतची अधिसूचना जारी
नवी दिल्ली, 23 ऑगस्ट 2022
केंद्रीय रस्ते वाहतूक आणि महामार्ग मंत्रालयाने, आपल्या 11 फेब्रुवारी 2020 च्या शासन आदेश - GSR 104 द्वारे 1989 च्या सीएमव्हीआर कायद्यातील, नियम 50मध्ये सुधारणा केली आहे. हा सुधारित नियम खालीलप्रमाणे:-
“ वाहनाची नंबरप्लेट वाहनाच्या मागच्या भागात काढता न येण्याजोग्या / पुन्हा वापरता न येण्याजोग्या स्नॅप लॉक फिटिंग सिस्टीमसह बांधली जाईल; वरील सर्व तपशीलांसह परवाना प्लेट्स आणि नवीन वाहनासाठी असलेली विशिष्ट नोंदणी वाहन उत्पादकांनी किंवा नोंदणी प्राधिकरणने जारी करायला हवी. तसेच, अशा वाहनांचे डीलर्स आणि विद्यमान जुन्या नोंदणीकृत वाहनांसाठी असलेले नोंदणी प्राधिकरण किंवा वाहन उत्पादक आणि त्यांचे डीलर्स, आणि मान्यताप्राप्त परवाना नंबरप्लेट उत्पादक किंवा त्यांच्या डीलर्सद्वारे जारी केले जातील. नवी दिल्लीतील, सेंट्रल रोड रिसर्च इन्स्टिट्यूट, किंवा नियम 126 अंतर्गत अधिकारप्राप्त कोणतीही एजन्सी या नियमाच्या तरतुदींनुसार सुरक्षा नोंदणीला मान्यता देऊ शकेल.”
मात्र, असे असले तरीही, नियम 50, मध्ये कुठेही राज्य सरकारचा स्पष्ट उल्लेख नव्हता. त्यामुळे, त्यातून असा एक चुकीचा अन्वयार्थ काढला जात असे की सध्या असलेल्या जुन्या नोंदणीप्राप्त वाहन परवान्यासाठी,  प्लेट, कोणत्याही मान्यताप्राप्त उत्पादक किंवा त्यांचे डिलर्स यांनी मान्यता दिल्यानंतरच जारी करता येऊ शकेल.
याबाबत स्पष्टता येण्यासाठी, मंत्रालयाने, 18 ऑगस्ट 2022 रोजी, काढलेल्या G.S.R. 640 आदेशान्वये, सीएमव्हीआर, 1989 च्या नियम 50 च्या शब्दरचनेत पुढील बदल केला आहे. “मान्यताप्राप्त लायसन्स प्लेट  उत्पादक किंवा त्यांचे डीलर्स" या शब्दांच्या जागी, "परवाना प्लेट उत्पादक किंवा त्यांचे डीलर्स राज्य/केंद्रशासित प्रदेश सरकारच्या प्रशासनाने मंजूर केलेले" असा बदल करण्यात आला आहे.”.
राजपत्रित अधिसूचना बघण्यासाठी इथे क्लिक करा
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
सांस्कृतिक मंत्रालय
‘स्वातंत्र्याच्या अमृत महोत्सवा’ चा भाग असलेल्या 25 दिवसांच्या दांडी यात्रेचा रंगतदार समारोप
उपराष्ट्रपती एम वैंकय्या नायडूंनी दांडीयात्रेचे वर्णन, “इतिहासाची दिशा बदलणारा महत्वाचा अटळ क्षण” असे केले.
प्रतीकात्मक दांडियात्रेने आपली स्व-निर्भरता आणी स्वाभिमान याकडे होणाऱ्या वाटचालीचा पुनर्प्रत्यय दिला:- प्रल्हाद सिंग पटेल
‘स्वातंत्र्याचा अमृत महोत्सव’ या कार्यक्रमाचा भाग असलेल्या पंचवीस दिवसीय दांडी पदयात्रेचा शानदार समारोप उपराष्ट्रपती व्यंकय्या नायडू यांच्या उपस्थितीत संपन्न झाला. आज गुजरातमधील ऐतिहासिक दांडी येथे राष्ट्रीय मीठ सत्याग्रह स्मारकाच्या जागी हा समारंभ केंद्रीय सांस्कृतिक मंत्रालय आणि गुजरात सरकार यांनी संयुक्तपणे हा समारंभ आयोजित केला होता. गुजरातचे राज्यपाल आचार्य देवव्रत, पर्यटन आणि सांस्कृतिक मंत्रालयाचे राज्यमंत्री प्रल्हाद सिंग पटेल, गुजरातचे मुख्यमंत्री विजय रूपाणी, सिक्कीमचे मुख्यमंत्री प्रेम सिंह तमांग आणि साबरमती आश्रम ट्रस्टचे विश्वस्त सुदर्शन अयंगार हे व इतर मान्यवर या समारंभाला उपस्थित होते.
आपल्या स्वातंत्र्य युद्धाच्या इतिहासाची वाटचाल बदलणारा महत्त्वाचा क्षण म्हणून गांधीजींच्या महत्वपूर्ण दांडी मीठ पदयात्रेचे वर्णन करता येईल, असे नायडू यांनी यावेळी भाषणात सांगितले. आज आपण अनेक आव्हानांना सामोरे जात असताना एकतेने राहण्याची देशाची क्षमता दाखवून देणारी अशी ही प्रतीकात्मक दांडीयात्रा आहे, असे ते म्हणाले.
“महात्मा गांधी त्यांच्या शत्रूंना संबोधताना देखील नेहमी नम्र आणि आदरयुक्त भाषा वापरत, यापासून प्रत्येकाने प्रेरणा घेण्याची गरज आहे”, असे उपराष्ट्रपती यावेळी म्हणाले.
“स्वातंत्र्याचा अमृत महोत्सव’ हा भारताच्या स्वातंत्र्याची 75 वर्षे साजरी करणारा, 75 आठवड्यांचा महोत्सव आहे. या महोत्सवाला पंतप्रधान नरेंद्र मोदी यांनी 12 मार्च 2021 रोजी साबरमती आश्रमातून आरंभ केला. भारताने गेल्या 75 वर्षात विविध अंगांनी घेतलेली भरारी या उत्सवाच्या माध्यमातून साजरी केली जात आहे.
उपराष्ट्रपतींच्या संपूर्ण भाषणासाठी येथे क्लिक करा
याप्रसंगी बोलताना केंद्रीय सांस्कृतिक आणि पर्यटन राज्यमंत्री प्रल्हाद सिंग पटेल म्हणाले, “91 वर्षांपूर्वी महात्मा गांधींनी देशात स्व-निर्भरता आणि स्वाभिमान जागा करण्याकडे वाटचाल सुरू केली आणि आज 91 वर्षांनंतर 12 मार्चला सुरू झालेली प्रतीकात्मक दांडियात्रेने आपल्या स्व-निर्भरता आणि स्वाभिमान याकडे चाललेल्या प्रवासाचा पुनः प्रत्यय दिला. हा प्रवास येथेच थांबणार नसून “स्वातंत्र्याचा अमृत महोत्सव’ याचा हा आरंभ आहे."
सात मंत्री, 11 आमदार आणि 121 लोकांनी आपल्यासोबत ही यात्रा केल्याबद्दल त्यांनी त्यांचे आभार व्यक्त केले. “प्रत्येक नागरिकाचे हे कर्तव्य आहे की त्याने अमृत महोत्सवात जन सहभाग नोंदवून त्याला जन महोत्सवाचे स्वरूप द्यावे”, असे पटेल यांनी पुढे नमूद केले.
याआधी उपराष्ट्रपतींनी प्रार्थना मंदीर येथे महात्मा गांधींना आदरांजली वाहिली आणि या प्रतिकात्मक दांडीयात्रेतील सहभागी झालेल्यांशी संवाद साधला. 4 एप्रिल 1930 ला गांधींजींनी वास्तव्य केलेल्या ‘सैफी व्हीला’ येथेही त्यांनी भेट दिली. त्यानंतर नायडूंनी मीठ सत्याग्रहातील सत्याग्रही आणि सहभागींच्या सन्मानार्थ उभारलेल्या राष्ट्रीय मीठ सत्याग्रह स्मारकालाही भेट दिली.
या कार्यक्रमात उपराष्ट्रपतींनी गुजरात राज्य हस्त कला विकास महामंडळाच्या उत्पादनांना लाभलेला जी आय टॅग दर्शवणारी विशेष टपाल पाकिटे प्रकाशित केली. सिक्कीम, छत्तीसगड आणि गुजरात येथील लोककलाकारांनी सादर केलेल्या सांस्कृतिक कलेचा आनंदही त्यांनी यावेळी घेतला.
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाने 634 खेळाडूंना आशियाई क्रीडा स्पर्धेत भाग घेण्यासाठी दिली मंजुरी
भारतीय ऑलिम्पिक असोसिएशनने शिफारस केलेल्या 850 खेळाडूंमधून युवा व्यवहार आणि क्रीडा मंत्रालयाने आज आगामी आशियाई खेळांमध्ये सहभागी होण्यासाठी क्रीडापटूंना मान्यता दिली. ज्या खेळाडूंनी निवड निकष पूर्ण केले आहेत अशा 38 क्रीडा प्रकारातील 634 खेळाडूंना भाग घेण्यास मंजुरी दिली आहे.
2018 मध्ये झालेल्या शेवटच्या आशियाई क्रीडा स्पर्धेमध्ये एकूण 572 भारतीय खेळाडूंनी भाग घेतला होता.ज्यामध्ये भारताने 16 सुवर्ण पदकांसह 70 पदकं मिळवली होती.
आशियाई खेळांसाठी भारतीय संघाचा भाग असणार्या खेळाडूंची यादी खालीलप्रमाणे आहे.
Click here to see:
पंतप्रधान कार्यालय
पंतप्रधानांनी नवीन संसद भवन इमारतीच्या बांधकाम स्थळी प्रत्यक्ष भेट देऊन परीक्षण केले आणि इमारत उभारणी कामाचा घेतला आढावा
सर्व कामगारांचे कोविड प्रतिबंधक लसीकरण आणि दर महिन्याला आरोग्य तपासणी सुनिश्चित करा : पंतप्रधान
नव्या संसद भवनाच्या इमारतीचे बांधकाम करणाऱ्या कामगारांच्या योगदानाचा सन्मान करण्यासाठी डिजिटल संग्रहालय उभे करणार : पंतप्रधान
नवी दिल्ली, 27 सप्टेंबर 2021
पंतप्रधान नरेंद्र मोदी यांनी 26 सप्टेंबर 2021 रोजी संध्याकाळी, नव्या संसद भवन इमारतीच्या बांधकाम स्थळी प्रत्यक्ष भेट देऊन परीक्षण केले आणि सुरु असलेल्या इमारत उभारणी कामाचा आढावा घेतला.
नियोजित स्थळी सुरु असलेल्या बांधकामात प्रगती होत आहे याची पंतप्रधानांनी खात्री करून घेतली आणि या प्रकल्पाचे काम वेळेवर पूर्ण करण्याचा आग्रह व्यक्त केला. इमारतीचे बांधकाम करणाऱ्या कामगारांशी पंतप्रधानांनी संवाद साधला आणि त्यांची विचारपूस केली. हे कामगार एका पवित्र आणि ऐतिहासिक कामात सहभागी झाले आहेत असे सांगून त्यांनी या कामाचे महत्त्व कामगारांना विषद केले.
नव्या संसद भवनाच्या बांधकामाच्या जागेवर काम करणाऱ्या सर्व कामगारांचे कोविड प्रतिबंधक लसीच्या दोन्ही मात्रांसह लसीकरण पूर्ण झाले आहे याची खात्री करून घेण्याच्या सूचना पंतप्रधानांनी संबंधितांना दिल्या. तसेच दर महिन्याला तेथील सर्व कामगारांच्या आरोग्याची तपासणी केली गेली पाहिजे असे निर्देश देखील त्यांनी अधिकाऱ्यांना दिले. हे बांधकाम पूर्ण झाल्यानंतर, या उभारणी कामात सहभागी झालेल्या सर्व कामगारांचे नाव, मूळ ठिकाण, त्यांचा फोटो यांसह सर्व व्यक्तिगत तपशील असलेले डिजिटल संग्रहालय याच इमारतीच्या ठिकाणी उभारले जावे आणि त्यायोगे या सर्व कामगारांच्या इमारत उभारणीतील योगदानाचा सन्मान केला जावा अशा सूचना देखील त्यांनी केल्या. तसेच, या सर्व कामगारांना नव्या संसद भवन उभारणीतील त्यांची भूमिका आणि या प्रयासातील सहभाग दर्शविणारे प्रमाणपत्र देण्यात यावे असे देखील पंतप्रधान नरेंद्र मोदी यांनी यावेळी सांगितले.
पंतप्रधानांनी अतिशय कमी सुरक्षा व्यवस्थेत आकस्मिक परीक्षण केले. पंतप्रधानांची नवीन संसद इमारत कार्यस्थळावर एक तास उपस्थिती होती.S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आशियाई क्रीडा स्पर्धेत कांस्यपदक जिंकल्याबद्दल पुरुष नेमबाजी संघाचे पंतप्रधानांनी केले अभिनंदन
नवी दिल्ली, 27 सप्टेंबर 2023
आशियाई क्रीडा स्पर्धेत कांस्य पदक जिंकल्याबद्दल गुरजोत सिंह खंगुरा, अनंतजीत सिंह नारुका, अंगदवीर सिंह बाजवा यांच्या पुरुष नेमबाजी संघाचे पंतप्रधान नरेंद्र मोदी यांनी कौतुक केले आहे.
पंतप्रधानांनी X वर पोस्ट केले;
आशियाई क्रीडा स्पर्धेत कांस्य पदक जिंकल्याबद्दल जोत सिंह खंगुरा, अनंतजीत सिंह नारुका, अंगदवीर सिंह बाजवा या आपल्या स्कीट पुरुष नेमबाजी संघाचे अभिनंदन. ही कामगिरी आपल्या खेळाडूंमधील उत्कृष्टतेच्या भावनेला बळ देते .”NM/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
वन नेशन वन रेशन कार्ड अभियानाचा विस्तार
वन नेशन वन रेशन कार्ड अंतर्गत अतिरिक्त कर्ज घेण्यासाठी आपला प्रस्ताव सादर करण्याचे अन्न व सार्वजनिक वितरण विभागाच्या सचिवांचे राज्य/ केंद्रशासित प्रदेशांना आवाहन
32 राज्ये/केंद्रशासित प्रदेशात वन नेशन वन रेशन कार्ड  योजनेच्या अंमलबजावणीसंदर्भात केंद्रीय अर्थमंत्र्यांनी नुकत्याच केलेल्या 2021 च्या अर्थसंकल्पातील भाषणाच्या अनुषंगाने अन्न व सार्वजनिक वितरण विभागाच्या सचिवांनी आज राज्य/केंद्रशासित प्रदेशांसमवेत व्हिडिओ कॉन्फरन्सिंगद्वारे बैठक घेतली आणि त्यातील प्रगतीचा आढावा घेतला.
बैठकीत अन्न व सार्वजनिक वितरण विभागाच्या सचिवांनी इलेक्ट्रॉनिक पॉईंट ऑफ सेल  उपकरणे बसविणे, सर्व लाभार्थ्यांची आधार जोडणी, पीडीएस व्यवहारांचे बायोमेट्रिक प्रमाणिकरण आणि सुटसुटीत व्यवहार  यात आणखी सखोल प्रगती करण्यास सांगितले.
प्रत्यक्ष अंमलबजावणीमधील प्रगती, राज्ये / केंद्रशासित प्रदेशांच्या संवादाची रणनीती आणि त्यांच्या राज्याच्या विशिष्ट सुधारणेच्या म्हणजेच वन नेशन वन रेशन कार्ड योजनेच्या अंमलबजावणीच्या तुलनेत जीएसडीपीच्या 0.25% जादा कर्ज घेण्याच्या त्यांच्या प्रस्तावांच्या स्थितीचा अन्न व सार्वजनिक वितरण विभागाच्या सचिवांनी आढावा घेतला.
सचिवांनी  सर्व संबंधित राज्ये / केंद्रशासित प्रदेशांना ओएनओआरसी अंतर्गत अतिरिक्त कर्ज घेण्यासाठी आपला आवश्यक प्रस्ताव 15 फेब्रुवारी 2021 पर्यंत या विभागाकडे सादर करण्याची विनंती केली.
S.Tupe/V.Joshi/P.Kor
कंपनी व्यवहार मंत्रालय
भारतीय नादारी आणि दिवाळखोरी मंडळ  नियम 2017 मध्ये भारतीय नादारी आणि दिवाळखोरी मंडळाने केली सुधारणा
नवी दिल्ली, 8 एप्रिल 2022
भारतीय नादारी आणि दिवाळखोरी मंडळाने 05 एप्रिल, 2022 रोजी भारतीय नादारी आणि दिवाळखोरी मंडळ   विनियम, 2022  अधिसूचित केले आहेत.
नादारी आणि दिवाळखोरी संहिता, 2016 भारतीय नादारी आणि दिवाळखोरी मंडळ  विनियम, 2017 सह दिवाळखोर समुदायातील व्यक्तीच्या ऐच्छिक अवसायनासाठी यंत्रणा प्रदान करतात.
ऐच्छिक अवसायन प्रक्रियेदरम्यान अवसायनात काढणाऱ्या व्यक्तीने केलेल्या कृतीचा सारांश देण्यासाठी ,सुधारित विनियम अनुपालन प्रमाणपत्र निर्दिष्ट करतात, हे प्रमाणपत्र अवसायनात काढणाऱ्या व्यक्तीने कलम 59 अन्वये अर्जासोबत निर्णय प्राधिकरणाकडे सादर करणे आवश्यक आहे.ते बरखास्तीच्या अर्जांवर त्वरित निर्णय घेण्यासाठी न्यायनिवाडा करणार्या प्राधिकरणाला मदत करेल.
सुधारित विनियम 05 एप्रिल 2022 पासून लागू झाले आहेत. www.mca.gov.in आणि www.ibbi.gov.in. या संकेतस्थळांवर ते उपलब्ध आहेत.
S.Kane/S.Chavan/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
अर्थ मंत्रालय
“अवैधरित्या कर्जपुरवठा करणाऱ्या ऍप्स" बाबत केंद्रीय अर्थमंत्री निर्मला सीतारामन यांच्या अध्यक्षतेखाली बैठक
कर्जपुरवठा करणाऱ्या अशा अवैध ऍप्सना आळा घालण्यासाठी विविध उपाययोजनांची रूपरेषा
केंद्रीय अर्थ आणि कंपनी व्यवहार मंत्री निर्मला सीतारामन यांच्या अध्यक्षतेखाली काल नियमित बँकिंग व्यवस्थेबाहेरील "अवैध कर्ज पुरवठा करणाऱ्या ऍप्स" शी संबंधित विविध समस्यांवर चर्चा करण्यात आली.
या बैठकीला अर्थ मंत्रालयाचे वित्त सचिव, आर्थिक व्यवहार विभागाचे सचिव ; महसूल आणि कंपनी व्यवहार सचिव; वित्तीय सेवा विभागाचे सचिव; इलेक्ट्रॉनिक्स आणि माहिती तंत्रज्ञान सचिव; रिझर्व्ह बँकेचे डेप्युटी गव्हर्नर आणि कार्यकारी संचालक उपस्थित होते.
कर्जपुरवठा करणाऱ्या अवैध ऍप्सच्या वाढत्या घटनांबद्दल विशेषत: वंचित आणि अल्प उत्पन्न गटातील लोकांना चढ्या व्याजदराने कर्ज देणे, प्रक्रिया/छुपे शुल्क, तसेच धमकावून केली जात असलेली वसुली याबाबत अर्थमंत्र्यांनी चिंता व्यक्त केली. अशा अवैध कृत्यांना प्रोत्साहन देण्यासाठी मनी लाँड्रिंग, कर चुकवेगिरी, गोपनीय माहिती उघड करणे आणि अनियंत्रित अवैध व्यवहार, बनावट कंपन्या, अस्तित्वात नसलेल्या बिगर बँकिंग वित्तीय संस्था इत्यादींचा गैरवापर होण्याची शक्यता देखील सीतारामन यांनी लक्षात घेतली.
या समस्येच्या कायदेशीर, प्रक्रियात्मक आणि तांत्रिक बाबींवर सविस्तर चर्चा केल्यानंतर बैठकीत निर्णय घेण्यात आला की:
- भारतीय रिझर्व्ह बँक सर्व कायदेशीर ऍप्सची "व्हाइटलिस्ट" तयार करेल आणि इलेक्ट्रॉनिक्स आणि माहिती तंत्रज्ञान मंत्रालय हे सुनिश्चित करेल की केवळ "व्हाइटलिस्ट" ऍप्सच ऍप स्टोअर्सवर उपलब्ध असतील..
- मनी लाँड्रिंगसाठी वापरल्या जाणाऱ्या 'भाडोत्री ' खात्यांवर भारतीय रिझर्व्ह बँक लक्ष ठेवेल आणि गैरवापर टाळण्यासाठी निष्क्रिय बिगर बँकिंग वित्तीय संस्थांचा आढावा घेईल किंवा त्या रद्द करेल.
- भारतीय रिझर्व्ह बँक हे सुनिश्चित करेल की पेमेंट एग्रीगेटरची नोंदणी दिलेल्या मुदतीत पूर्ण होईल आणि त्यानंतर नोंदणी न केलेल्या पेमेंट एग्रीगेटरला काम करण्याची परवानगी दिली जाणार नाही.
- कंपनी व्यवहार मंत्रालय बनावट कंपन्यांची ओळख पटवून त्यांचा गैरवापर रोखण्यासाठी त्यांची नोंदणी रद्द करेल.
- ग्राहक, बँक कर्मचारी, कायद्याची अंमलबजावणी करणार्या संस्था आणि इतर संबंधितांसाठी सायबर जागरूकता वाढवण्यासाठी पावले उचलली पाहिजेत.
- कर्ज देणाऱ्या अशा अवैध ऍप्सना आळा घालण्यासाठी सर्व मंत्रालये/संस्था यांनी शक्य ती कारवाई करावी.
वित्त मंत्रालय नियमित अनुपालनासाठी योग्य कारवाईसाठी देखरेख ठेवेल.
गृह मंत्रालय
जम्मू -काश्मीरमधील सर्व शाळा आणि अंगणवाडी केंद्रांमध्ये निर्धारित तारखेपूर्वी शुद्ध पेयजलाचा पुरवठा सुनिश्चित केल्याबद्दल केंद्रीय गृहमंत्री अमित शहा यांनी पंतप्रधान नरेंद्र मोदी यांचे मानले आभार
नवी दिल्ली, 19 ऑगस्ट 2021
जम्मू -काश्मीरमधील सर्व शाळा आणि अंगणवाडी केंद्रांमध्ये निर्धारित तारखेपूर्वी शुद्ध पेयजलाचा पुरवठा सुनिश्चित केल्याबद्दल केंद्रीय गृहमंत्री अमित शहा यांनी पंतप्रधान नरेंद्र मोदी यांचे आभार मानले आहेत.
ट्वीट्स संदेशात अमित शहा म्हणाले की, "नरेंद्र मोदींच्या नेतृत्वाखाली जम्मू आणि काश्मीर शांतता आणि समृद्धीचा पर्याय बनत आहे. जम्मू -काश्मीरच्या सर्व शाळांमध्ये आणि अंगणवाडी केंद्रांमध्ये निर्धारित वेळेपूर्वी नळाद्वारे शुद्ध पिण्याच्या पाण्याचा पुरवठा सुनिश्चित केल्याबद्दल मी पंतप्रधान नरेंद्र मोदी आणि जलशक्ती मंत्री गजेंद्र सिंह शेखावत यांचे आभार मानतो.
केंद्रीय गृहमंत्री म्हणाले की, "यापूर्वीच्या सरकारांनी जम्मू आणि काश्मीरमधील नागरिकांना अनेक दशके विकासापासून वंचित ठेवले आणि केवळ आपल्या कुटुंबांची पर्वा केली. मोदींनी विकासाचे एक नवीन युग सुरू केले आहे जे गरीब नागरिकांना मुख्य प्रवाहाशी जोडते आणि त्याचाच परिणाम आहे आज जम्मू आणि काश्मीर सर्व क्षेत्रात पुढे मार्गक्रमण करत आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
संरक्षण मंत्रालय
भारतीय लष्कराने सैन्य दिन संचलनादरम्यान ड्रोनस्वार्मिंग अर्थात ड्रोनच्या सामूहिक कृती क्षमतेचे थेट प्रात्यक्षिक दाखवले
भारतीय लष्कराने सैन्य दिन संचलनादरम्यान 15 जानेवारी 2021 रोजी दिल्ली छावणी परिसरात कृत्रिम बुद्धिमत्ता तंत्रज्ञान वापरून 75 देशी बनावटीच्या ड्रोनचा वापर करून ड्रोन सामूहिक कृती क्षमतेचे थेट प्रात्यक्षिक दाखवले.
भविष्यातील सुरक्षा आव्हानांचा सामना करण्यासाठी तंत्रज्ञानाद्वारे सक्षम असलेल्या दलात स्वतःला रूपांतरित करण्यासाठी भारतीय लष्कर सातत्याने उदयोन्मुख आणि विनाशकारी तंत्रज्ञान आत्मसात करत असल्याचे यातून दिसून येते. या तंत्रज्ञानासाठी भारतीय लष्कराकडून कृत्रिम बुद्धिमत्ता ,स्वायत्त शस्त्रे प्रणाली , क्वांटम टेक्नॉलॉजीज, रोबोटिक्स, क्लाऊड कॉम्प्यूटिंग आणि अल्गोरिदम वॉरफेअर या मध्ये मोठी गुंतवणूक केली जात आहे.
भारतीय लष्कराने भविष्याची स्वप्ने बघणारे, स्टार्टअप्स, सूक्ष्म,लघु बाबी माध्यम उद्योग , खाजगी क्षेत्र, शैक्षणिक संस्था, संरक्षण संशोधन आणि विकास संस्था  आणि संरक्षण सार्वजनिक क्षेत्रातील उपक्रम  यांच्या समन्वयाने तंत्रज्ञानाचे विस्तृत उपक्रम हाती घेतले आहेत. असाच एक प्रकल्प म्हणजे आर्टिफिशियल इंटेलिजेंस  ऑपरेशनल ड्रोन ऑपरेशन्स जो भारतीय स्टार्ट अपने विकसित केला आहे.
हा प्रकल्प म्हणजे देशाला शस्त्रास्त्रांच्या मंचावर स्वायत्तता देण्याबरोबरच भारतीय सैन्याच्या, मनुष्य बळाला आधुनिक डिजिटल तंत्रज्ञानाची जोड देण्याच्या वचनबद्धतेचे दर्शन घडवतो.
Jaydevi P.S/S.Kane/P.Kor